Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: szóló jogszabályok. Az államháztartásról szóló 1992. évi XXXVIII. törvény (Áht.)
Paragraph Index: 1885

2. A költségvetési tervezésben és pénzügyi lebonyolításban közreműködő Költségvetési Főosztály feladatai Költségvetési tervezés: - a fejezeti szintű költségvetési tervjavaslat részét képezik a külön törvényi soron megjelenítendő Schengen Alap támogatásból megvalósuló projektek, - a főosztály a fejezet költségvetésében a projektek éves EU forrású előirányzatát a megfelelő célelőirányzatból elkülöníti, és külön költségvetési soron jeleníti meg, - a Finanszírozási Programok Főosztálya az EU Bizottsághoz benyújtott, illetve az EU Bizottsági döntés alapján összeállítja a költségvetési tervezési előírásoknak megfelelően a Schengen Alap támogatásával megvalósuló programok több évre szóló költségvetési ütemezési tervét mind az EU források, mind pedig a hazai társfinanszírozás tekintetében. Ezt figyelembe véve a Költségvetési Főosztály a fejezet költségvetésében külön költségvetési soron betervezi a Schengen Alap előirányzatát. 2006/94. szám Pénzügyi lebonyolítás kapcsán a Költségvetési Főosztály az alábbi feladatokat látja el: - ellenőrzi és jóváhagyatja a főosztály által összeállított feladatfinanszírozási okmányokat és továbbítja azokat a MÁK részére. Egyidejűleg intézkedik az „Schengen Alap támogatás” előirányzat megnyitásáról a MÁK-nál, - egyezteti a Finanszírozási Programok Főosztálya által vezetett analitikus nyilvántartás hazai társfinanszírozási és Schengen Alap támogatásra vonatkozó adatait a fejezeti főkönyvelés adataival, - közreműködik a fejlesztési feladatok során a GKM nyilvántartásába kerülő eszközök térítésmentes átadásában, - vezeti a hazai társfinanszírozás és a kapcsolódó Schengen Alap támogatás pénzforgalmi tranzakciókkal kapcsolatos nyilvántartását, elkészíti a kötelezően előírt költségvetési beszámolókat, valamint az időközi mérlegjelentéseket a KSZ adatszolgáltatása alapján, - megnyitja a hazai társfinanszírozáshoz kapcsolódó feladatfinanszírozási előirányzat-felhasználási keretszámlát, - a Magyar Államkincstár által megküldött havi egyeztető bizonylatokat havonta, a banki bizonylatokat a beérkezést követően megküldi a KSZ részére, - részt vesz a Schengen Alap támogatáshoz kapcsolódó szabályozás kialakításában és aktualizálásában, illetve a szabályozással kapcsolatosan felmerülő problémák megoldásában.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes